Daily Trading Strategy(บ่าย) – บล.ธนชาต
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ธนชาต 
4 ธ.ค. 2558

SET ปรับลดลงตามตลาดหุ้นทั่วโลก แนวรับ 1,330 จุด
ดัชนี SET อยู่ที่ 1,332.24 จุด -8.38 จุด -0.62% ปริมาณซื้อขาย 14,583 ล้านบาท
แนวรับ : 1,330 แนวต้าน : 1,350 จุด
 
สรุปทิศทางและแนวโน้มตลาด
– SET ถูกกดดันจาก Sentiment ที่อ่อนแอของตลาดหุ้นโลก: SET ปรับลดลงตั้งแต่เปิดตลาด ตามการปรับลดลงของตลาดหุ้นโลก หลัง ECB ไม่เพิ่มวงเงินในการซื้อพันธบัตร (Quantitative Easing) รายเดือน จากปัจจุบันที่ EUR6 หมื่นล้าน/เดือน แต่ทำการขยายระยะเวลาในการทำ QE ไปอีก 6 เดือน สิ้นสุด มี.ค.2017 แทน (เพิ่มวงเงินทั้งหมด EUR3.6 แสนล้าน) โดยประเมินแนวรับระยะสั้นที่ 1,325-1,330 จุด
– การ “พักฐาน” จะใช้เวลาต่อไปอีก 1-1.5 สัปดาห์: เราคาดว่าจะยังไม่เห็นแรงซื้อหุ้นกลับเข้ามาแรงๆ ในช่วง 1-1.5 สัปดาห์ข้างหน้านี้ เนื่องจาก 1) SET ปิดทำการหลายวันในสัปดาห์หน้า และ 2) นักลงทุนที่ขายหุ้นไปก่อนหน้านี้ คาดว่าจะรอผลการประชุม FOMC ในวันที่ 15-16 ธ.ค.นี้ก่อน ถึงจะตัดสินใจเข้าลงทุนอีกครั้ง
– กลยุทธ์ “Selective” ต่อไป: SET ปรับลดลงแรงกว่าที่เราคาดการณ์ไว้มากในช่วง 1 เดือนที่ผ่านมา ด้วยปัจจัยกดดันจากการประมูลคลื่น 1800MHz ที่สูงกว่าที่คาดการณ์ไว้, ราคาน้ำมันปรับลดลงต่อเนื่องกดดันหุ้นกลุ่มพลังงาน, Fed มีท่าทีขึ้นดอกเบี้ยที่ชัดเจนมากขึ้นในการประชุมเดือน ธ.ค.นี้, และสถานการณ์ความตึงเครียดในซีเรีย ทำให้ SET อยู่ในช่วง “พักาน” ต่อไป และเราคงแนะนำกลยุทธ์ “Selective” โดยเน้นการลงทุนในหุ้น 4 กลุ่มหลักดังนี:-
1. กลุ่มธนาคารขนาดใหญ่ Valuation ถูก มอง Downside Risk จำกัด: KBANK
2. กลุ่มหุ้น Momentum กำไรดี: MINT AOT (การปรับสูงขึ้นแรงของ SAWAD ทำให้ระยะสั้นมีความเสี่ยงจากการ “พักฐาน”)
3. กลุ่มสื่อสาร ราคาปรับลดลงมากไป: INTUCH (ปัจจุบันให้ปันผล 7%)
4. กลุ่มหุ้น Turnaround: CPF (ธุรกิจกุ้งฟื้นตัว กำไรกลับมาเติบโตอีกครั้งปีหน้า)
 
หุ้นที่น่าสนใจทางเทคนิค
– MINT : “ซื้อ” ราคาหุ้นปรับลดลงไม่หลุดแนวรับเส้นค่าเฉลี่ย 1 เดือนที่ 34 บาท และเริ่มมีสัญญาณกลับตัวอีกครั้ง แข็งแกร่งกว่าตลาดด้วยรูปแบบแท่งเทียน Morning Star โดยมีเป้าหมายการปรับสูงขึ้นระยะสั้นที่ 37 บาท ที่เป็นจุดสูงสุดเดิม
– BDMS : “ซื้อ” ราคาหุ้นปรับสูงขึ้นต่อเนื่อง เริ่มเกิดสัญญาณตัดขึ้นในกราฟ MACD ระยะสัปดาห์เหนือเส้น 0 เป็นสัญญาณ “บวก” ระยะสัปดาห์ นอกจากนี้ BDMS ยังทะลุ Down Trend Line ที่ 20.4 บาท วันนี้เป็นวันแรกด้วย โดยมีเป้าหมายการปรับสูงขึ้นถัดไปที่ 21.1 บาท และถัดไปที่ 21.7 บาท
– SF: “ซื้อ” ราคาหุ้นทำรูปแบบ a cup with handle เริ่มมีสัญญาณ Breakout โดยมีเป้าหมายการปรับสูงขึ้นที่ 6.80-7.0 บาท
 